kalixlouiis/myanmar-wikipedia-corpus huggingface dataset:
This source explains that Heisenberg actually received his Nobel Prize for 1932 one year later, in 1933. သူသည် ဒုတိယကမ္ဘာစစ်ကာလအတွင်း ဂျာမနီ နယူးကလိယား စီမံကိန်း၌ ခေါင်းဆောင် သိပ္ပံပညာရှင်ဖြစ်ခဲ့သည်။
မော်ကွန်းပြန်ကြည့်စက် () သည် Internet Archive မှ ဖန်တီးထားသော အင်တာနက်ပေါ်ရှိ World Wide Web ၏ မော်ကွန်းတိုက်ဖြစ်သည်။
ယင်းသည် ကိုယ်ကျိုးမယူသော အဖွဲ့အစည်းဖြစ်ပြီး အမေရိကန်ပြည်ထောင်စု၊ ကယ်လ်ဖိုးနီးယားပြည်နယ်၊ ဆန်ဖရန်စ္စကိုမြို့တွင် တည်ရှိသည်။
Internet Archive သည် Wayback Machine အား ၂၀၀၁ ခုနှစ် အောက်တိုဘာလတွင် လွှင့်တင်ခဲ့သည်။
Wayback Machine သည် ၁၉၉၆ ခုနှစ်ကတည်းက ဝက်ဘ်ဆိုဒ်များ၏ cached စာမျက်နှာများကို သိမ်းဆည်းလာခဲ့ကာ ဖန်တီးသူ၏ ရည်မှန်းချက်မှာ အင်တာနက်ရှိ ဝဘ်ဆိုဒ်စာမျက်နှာအားလုံးကို သိမ်းဆည်းရန်ဖြစ်သည်။
Wayback Machine ဟူသောနာမည်သည် The Rocky and Bullwinkle Show ဟူသော ရုပ်ပြကာတွန်းမှ အချိန်ခရီးသွားစက်ကို ရည်ညွန်းထားသည်။
ပေါ့ဇစ်ထြွန် (သို့) ဆန့်ကျင်ဘက် အီလက်ထရွန် (အင်္ဂလိပ်: positron or anti-electron) သည် အီလက်ထရွန်၏ ဆန့်ကျင်ဘက်ဖြစ်ပြီး လျှပ်စစ်ဓာတ်ဆောင် +1 နှင့် လည်အင် ½ ရှိကာ အီလက်ထရွန်နှင့် ဒြပ်ထု အတူတူပင်ဖြစ်သည်။
စွမ်းအင်နိမ့် ပေါ့ဇစ်ထြွန်များ စွမ်းအင်နိမ့် အီလက်ထရွန်များဖြင့် ထိတိုက်မိသောအခါ နှစ်ခုထက်ပိုသော ဂမ္မာရောင်ခြည် ဖိုတွန်များကို ထုတ်လုပ်ပေးသည်။
ပေါ့ဇစ်ထြွန်များကို ပေါ့ဇစ်ထြွန် ထုတ်လွှင့်ခြင်းဖြင့် ဖန်တီးယူနိုင်သည်။
အီလက်ထရွန် နယူထရီနို () သည် အက်တမ်အောက်အမှုန် လက်ပတွန် အခြေခံအမှုန်ဖြစ်ပြီး လျှပ်စစ်ဓာတ်ဆောင် မရှိပေ။
အီလက်ထရွန်နှင့်အတူ တည်ရှိကာ လက်ပတွန်၏ ပထမမျိုးဆက်ဖြစ်သည်။
ယင်းကြောင့်ပင် အီလက်ထရွန် နယူထရီနိုဟု ခေါ်ဆိုသည်။
၁၉၃၀ ခုနှစ်တွင် အီလက်ထရွန် နယူထရီနိုအား ပထမဆုံး အဆိုပြုခဲ့သူမှာ Wolfgang Pauli ဖြစ်သည်။
ယင်းအား ၁၉၅၆ ခုနှစ်တွင် Clyde Cowan နှင့် Frederick Reines တို့အဖွဲ့က ရှာဖွေတွေ့ရှိခဲ့သည်။
ပက်စီ (၊ ယခင်က PEPSI ဟု စာလုံးအကြီးဖြင့် ပေါင်းခဲ့၊ လက်ရှိ pepsi ဟု စာလုံးပေါင်းနေ၊ မြန်မာလို ပက်ဆီ ဟုလည်း စာလုံးပေါင်းကြ) သည် ပက်စီကိုကုမ္ပဏီမှ ထုတ်လုပ်ဖြန့်ဖြူးသော နာမည်ကြီး ကိုလာအချိုရည်တစ်မျိုး ဖြစ်သည်။
မူလက ၁၈၉၃ ခုနှစ်တွင် ဘရတ်ဒ်၏အအေး ဟူသော အမည်ဖြင့် စတင်ဖန်တီးထုတ်လုပ်ခဲ့ပြီး ၁၈၉၈ ခုနှစ်၊ ဩဂုတ်လ ၂၈ ရက်နေ့တွင် ပက်စီ-ကိုလာ ဟု အမည်ပြောင်းခဲ့၍၊ ထို့နောက် ၁၉၆၁ ခုနှစ်တွင် ပက်စီ ဟု အမည်ပြောင်းခဲ့ပြန်သည်။
၂၀၁၄ ခုနှစ်က မှတ်တမ်းများအရ ပက်စီအချိုရည်သည် မြောက်အမေရိကား၌ ပက်စီကိုလာ ဟူသောအမည်ဖြင့် လူသိများသည်။
The History of Pepsi-Cola, Soda Museum, LLC သမိုင်းကြောင်း ပက်စီအချိုရည်ကို ၁၈၉၃ ခုနှစ်တွင် အမေရိကန်ပြည်ထောင်စု၊ မြောက်ကာရိုလိုင်းနားရှိ နယူးဘန်းမြို့တွင် ကလက်ဘ် ဘရတ်ဒ်ဟမ် က သူ၏ အရောင်းဆိုင်လေးတွင် ဘရတ်ဒ်၏အအေး ဟူသော အမည်ဖြင့် စတင်ပြုလုပ်ရောင်းချခဲ့ခြင်းဖြစ်သည်။
left|၁၉၁၉ ခုနှစ်က သတင်းစာပါ ပက်စီကိုလာ ကြော်ငြာ အောက်ပါ ကြော်ငြာဆောင်ပုဒ်များမှာ ပက်စီ အချိုရည်၏ လက်ရှိအချိန်အထိ အသုံးပြုနေဆဲ ကြော်ငြာဆောင်ပုဒ်များ ဖြစ်သည်။
အမေရိကန် ကြော်ငြာဆောင်ပုဒ်များ ၂၀၀၈ ခုနှစ်မှ လက်ရှိအထိ - လူတိုင်းအတွက် တစ်ခုခု (Something for Everyone) ၂၀၀၉ ခုနှစ်မှ လက်ရှိအထိ - အရာရာကို အားသစ်တိုး လန်းဆန်းစေမယ် / မျိုးဆက်တိုင်းက ကမ္ဘာကြီးကို အားသစ်တိုး လန်းဆန်းစေ (Refresh Everything / Every Generation Refreshes the World) ၂၀၁၀ ခုနှစ်မှ လက်ရှိအထိ - ပက်စီအချိုရည်တိုင်းဟာ ကမ္ဘာကြီးကို အားသစ်တိုး လန်းဆန်းစေတယ် (Every Pepsi Refreshes the World) ၂၀၁၁ ခုနှစ်မှ လက်ရှိအထိ - နွေရာသီအချိန်ဟာ ပက်စီအချိန် (Summer Time is Pepsi Time) ၂၀၁၁ ခုနှစ်မှ လက်ရှိအထိ - ကာရိုလိုင်းနားမှာ မွေးသည် (Born in the Carolinas) ၂၀၁၅ ခုနှစ်မှ လက်ရှိအထိ - ပက်စီကိုလာရဲ့ ပျော်ရွှင်မှု (The Joy of Pepsi-Cola) နိုင်ငံတကာ ကြော်ငြာဆောင်ပုဒ်များ ၂၀၀၀ ခုနှစ်မှ လက်ရှိအထိ - (ဟင်ဒီ ဘာသာစကားဖြင့်) ရေဆာမှုတွေ အများကြီး ရှိတယ် (အိန္ဒိယ) ၂၀၀၉ ခုနှစ်မှ လက်ရှိအထိ - (ဟင်ဒီ ဘာသာစကားဖြင့်) ဒါဟာ ငါတို့ရဲ့ ငယ်ရွယ်နုပျိုတဲ့ နိုင်ငံပါ၊ အချစ်ရေ (အိန္ဒိယ) ၂၀၀၉ ခုနှစ်မှ လက်ရှိအထိ - ကျွန်ုပ်ရဲ့ ပက်စီ၊ ကျွန်ုပ်ရဲ့ နည်းလမ်း (အိန္ဒိယ) ၂၀၀၉ ခုနှစ်မှ လက်ရှိအထိ - (စပိန် ဘာသာစကားဖြင့်) သင့်ရဲ့ ကမ္ဘာကို အားသစ်တိုး လန်းဆန်းစေလိုက်ပါ (စပိန်စကားပြောသော လက်တင်အမေရိကားရှိ နိုင်ငံများ) ၂၀၁၀ ခုနှစ်မှ လက်ရှိအထိ - အဲ့ဒါက ကောင်းမွန်နိုင်တယ်၊ အဲ့ဒါက အရမ်းကောင်းနိုင်တယ်၊ အဲ့ဒါ ပက်စီ ဖြစ်နိုင်တယ် (ဘရာဇီး နှင့် ပေါ်တူဂီ) ၂၀၁၁ ခုနှစ်မှ လက်ရှိအထိ - ကစားနည်းကို ပြောင်းလိုက်ပါ (အိန္ဒိယ၊ ဘင်္ဂလားဒေ့ရှ် နှင့် ပါကစ္စတန် နိုင်ငံတို့က ၂၀၁၁ ခုနှစ် ခရစ်ကတ် ကမ္ဘာ့ဖလားပြိုင်ပွဲကြီး အတွက်) ၂၀၁၁ ခုနှစ်မှ လက်ရှိအထိ - (Québec ဘာသာစကားဖြင့်) ဒီမှာလေ၊ အဲ့ဒါ ပက်စီ ၂၀၁၁ ခုနှစ်မှ လက်ရှိအထိ - သွားပါ နိတ်ရှ် ! (ဂျပန်နိုင်ငံက ပက်စီနိတ်ရှ် အတွက်) ၂၀၁၃ ခုနှစ်မှ လက်ရှိအထိ - (ဟေဗြဲဘာသာစကားဖြင့်) အကောင်းဆုံးသော မိသားစုတွေမှာ အဆင်ပြေပြေ သင့်သင့်တော်တော် (အစ္စရေး) ၂၀၁၃ ခုနှစ်မှ လက်ရှိအထိ - (ဟင်ဒီ ဘာသာစကားဖြင့်) အို... ဟုတ်ပြီ၊ အခုပဲ (အိန္ဒိယ) ၂၀၁၃ ခုနှစ်မှ လက်ရှိအထိ - (အာရပ် ဘာသာစကားဖြင့်) အခု သွားစို့ (အရှေ့အလယ်ပိုင်းနှင့် မြောက်အာဖရိက) ၂၀၁၅ ခုနှစ်မှ လက်ရှိအထိ - အခုပဲ အဲ့ဒါကို အသက်ရှင် နေထိုင်ခိုင်းလိုက်ပါ (အိန္ဒိယ) (ပါကစ္စတန် တွင် ၂၀၁၅ ခုနှစ်မှ ၂၀၁၆ အထိ) ၂၀၁၅ ခုနှစ်မှ လက်ရှိအထိ - သင်ရဲ့ နေ့ရက်ပဲ (ဖိလစ်ပိုင်) ၂၀၁၆ ခုနှစ်မှ လက်ရှိအထိ - (အင်ဒိုနီးရှား ဘာသာစကားဖြင့်) ပိုကောင်းတဲ့ ရွေးချယ်မှု (အင်ဒိုနီးရှား) ၂၀၁၆ ခုနှစ်မှ လက်ရှိအထိ - အစားအစာများ ပြောင်းလဲကာ စိတ်လှုပ်ရှား (ပါကစ္စတန်) ကမ္ဘာလုံးဆိုင်ရာ ကြော်ငြာဆောင်ပုဒ် ၂၀၁၅ ခုနှစ်မှ လက်ရှိအထိ - အတိတ်ကို ပွေ့ဖက်ထားပါ၊ ဒါပေမဲ့ လက်ရှိအတွက် ရှင်သန်နေထိုင်ပါ ရုပ်မြင်သံကြား ရုပ်သံလိုင်းများ Pepsi MTV Indies ကိုးကား Category:ကိုလာ အမျိုးအစားများ။
ဂလူယွန် သည် အခြေခံအမှုန်ဖြစ်ပြီး ကွာ့များကို ကော်ကပ်သကဲ့သို့ သေးကပ်စေကာ ပရိုတွန်နှင့် နယူထရွန်တို့အား အတူတကွ တည်ရှိစေသည်။
ဂလူယွန်များသည် ဖိုတွန်နှင့် မတူပေ။
လျှပ်စစ်သံလိုက်အား အတော်အသင့်ရှိသော်လည်း လျှပ်စစ်ဓာတ်ဆောင်မှာ နည်းပါးသည်။
သေးငယ်သော မစ်ဂျစ်လန်နစ် တိမ်တိုက် သည် နဂါးငွေ့တန်း ဂယ်လက်ဆီအနီးမှ ဂယ်လက်ဆီပုဖြစ်ပြီး ပုံစံအတည်တကျမရှိသော ဂယ်လက်ဆီပုဟု ခွဲခြားသတ်မှတ်သည်။
ယင်းသည် အချင်းအားဖြင့် အလင်းနှစ် ၇၀၀၀ ခန့်ရှိပြီး"Magellanic Cloud." Encyclopædia Britannica. 2009. Encyclopædia Britannica Online. 30 Aug. 2009 . ကြယ်ပေါင်း မီလီယံရာချီကာ တည်ရှိသည်။
ထုထည်စုစုပေါင်းသည် နေထက် အဆပေါင်း ၇ ဘီလီယံ ကြီးမားသည်။
သေးငယ်သော မစ်ဂျစ်လန်နစ် တိမ်တိုက်သည် တချိန်က ခရုပတ်ပုံစံ ဂလက်ဆီဖြစ်သည်ဟု တွက်ချက်ထားပြီး နဂါးငွေ့တန်း ဂလက်ဆီကြောင့် ပုံစံမမှန်သော ဂလက်ဆီဖြစ်ခဲ့သည်။
အလင်းနှစ် ၂၀၀,၀၀၀ အကွာမှ သေးငယ်သော မစ်ဂျစ်လန်နစ် တိမ်တိုက်သည် နဂါးငွေ့တန်း၏ အနီးဆုံးအိမ်နီးချင်းဖြစ်ပေသည်။
ယင်းသည် သာမန်မျက်စိဖြင့်မြင်နိုင်သည့် အဝေးဆုံး အရာဝတ္ထုတစ်ခုလည်း ဖြစ်သည်။
မြို့ပြမီးအလင်းရောင်နှင့် ဝေးရာမှ ကြည့်ပါက အကောင်းဆုံးဖြစ်သည်။
သေးငယ်သော မစ်ဂျစ်လန်နစ် တိမ်တိုက်သည် Local Group၏ အဖွဲ့ဝင်ဖြစ်သည်။
ဆက်စပ်ကြည့်ရန် မဂ္ဂလန်တိမ် ကြီးမားသော မစ်ဂျစ်လန်နစ် တိမ်တိုက် ကိုးကား Category:Local Group Category:မဂ္ဂလန်တိမ် ကဏ္ဍ:တူကင်နာ (ကြယ်စုတန်း) ကဏ္ဍ:သေးငယ်သော မစ်ဂျစ်လန်နစ် တိမ်တိုက်။
Redirectသေးငယ်သော မစ်ဂျစ်လန်နစ် တိမ်တိုက်။
မျူယွန် ( သည် ဂရိစကားလုံး (μ) ဖြင့်ဖော်ပြပြီး အခြေခံအမှုန်ဖြစ်ကာ လျှပ်စစ်ဓာတ်ဆောင် -၁ ရှိသည်။
အီလက်ထရွန်နှင့် ဆင်တူပြီး စပင်တန်ဖိုး ၁/၂ ရှိသည်။
သို့သော် အီလက်ထရွန်ထက် ထုထည်ကြီးသည်။
အခြား လက်ပတွန်များကဲ့သို့ မျူယွန်တွင် ပိုငယ်သောအမှုန်ခွဲများ မရှိဟု ယုံကြည်ထားသည်။
မျူယွန်သည် မတည်ငြိမ်သော အက်တမ်အောက်အမှုန်ဖြစ်ပြီး သက်တမ်း ၂.၂ µs ရှိကာ အခြားအက်တမ်အောက်အမှုန်များထက် ပိုကြာသည်။
အားပျော့ အပြန်အလှန်သက်ရောက်မှုဖြင့် ပြိုကွဲသောကြောင့် မျူယွန်၏ ယိုယွင်းမှုသည် နှေးကွေးသည်။
မျူယွန် ပြိုကွဲပါက အီလက်ထရွန် ၁ ခုနှင့် မတူညီသော နယူထရီနို ၂ ခုကို အမြဲတမ်းဆိုသလို ထုတ်ပေးသည်။
အခြားအခြေခံအမှုန်များကဲ့သို့ မျူယွန်တွင်လည်း ဆန့်ကျင်ဘက် မျူယွန်ဟူ၍ တည်ရှိသည်။
ယခင်က မျူယွန်အား မျူ မေဆင်ဟု ခေါ်ခဲ့သည်။
သို့သော် ခေတ်သစ်ရူပဗေဒ၌ မသုံးတောပေ။
မျူယွန်သည် အီလက်ထရွန်ထက် ထုထည်ပမာဏ ၂၀၇ ဆကြီးသည်။
မျူယွန် နယူထရီနို သည် အက်တမ်အောက်အမှုန်ဖြစ်ဖြစ်ပြီး လျှပ်စစ်ဓာတ်ဆောင် မရှိပေ။
မျူယွန်နှင့်အတူ ဖွဲ့တည်ပြီး လက်ပတွန်၏ ဒုတိယမျိုးဆက်ဖြစ်သည်။
ယင်းအား ၁၉၄၀ ခုနှစ်များတွင် ပထမဆုံးအကြိမ် လူအတော်များများ အဆိုပြုခဲ့ပြီး ၁၉၆၂ ခုနှစ်တွင် Leon Lederman, Melvin Schwartz နှင့် Jack Steinberger တို့က ရှာဖွေတွေ့ရှိခဲ့သည်။
ရှာဖွတွေ့ရှိမှုအား ၁၉၈၈ ခုနှစ်တွင် ရူပဗေဒဆိုင်ရာ နိုဘယ်ဆု ပေးအပ်ခံခဲ့ရသည်။
right|အန်ရစ်ကို ဖာမီ right|Antisymmetric wavefunction for a (fermionic) 2-particle state in an infinite square well potential. အမှုန်ရူပဗေဒတွင် ဖာမီယွန် သည် အန်ရစ်ကို ဖာမီအား ဂုဏ်ပြုသောအားဖြင့် အမည်ပေးခြင်းဖြစ်ပြီး Fermi–Dirac statistics နှင့် သက်ဆိုင်သည့် မည်သည့် အမှုန်ကိုမဆို ခေါ်ဆိုသည်။
ယင်းအမှုန်များသည် ပါအူးလီ ကန့်ပယ်စည်းမျဉ်း (Pauli Exclusion Principle)ကို လိုက်နာပြီး ဖာမီယွန်တွင် ကွာခ့်နှင့် လက်ပတွန်များ ပါဝင်သည်။
ဖာမီယွန်သည် ဘိုဇွန်နှင့်မူ မတူပေ။
ဖာမီယွန်သည် အီလက်ထရွန်ကဲ့သို့ အခြေခံအမှုန်များဖြစ်နိုင်သည်၊ သို့မဟုတ် ပရိုတွန်ကဲ့သို့ ပါဝင်အမှုန်များ ဖြစ်နိုင်သည်။
ကွမ်တမ်စက်ကွင်းသီအိုရီထဲတွင် ကိန်းပြည့် လည်အင်ရှိသော မည်သည့်အမှုန်မဆို ဘိုဇွန်များဖြစ်ပြီး ကိန်းပြည့်ဝက် စပင်ရှိသော အမှုန်များသည် ဖာမီယွန်များဖြစ်ကြသည်။
ယင်းစပင်လက္ခဏာများအပြင် ဖာမီယွန်တွင် အခြားဂုဏ်အင်များလည်း ရှိသေးသည်။
ယင်းသည် ဘာယွန် သို့မဟုတ် လက်ပတွန် ကွမ်တမ်နံပါတ်ကို ပိုင်ဆိုင်ကြသည်။
Physical Review D volume 87, page 0550003, year 2013, author Weiner, Richard M., title "Spin-statistics-quantum number connection and supersymmetry" arxiv:1302.0969 ပရိုတွန်နှင့် နယူထရွန်ကဲ့သို့သော ပါဝင် ဖာမီယွန်များသည် ဘာယွန်းနစ်ဒြပ်များအတွက် အချက်အချာကျသော အပိုင်းများဖြစ်ကြသည်။
ပိတောက်ပန်း ကဗျာကို အမျိုးသားစာဆို ဆရာ ဇော်ဂျီ ရေးဖွဲ့ခဲ့ပြီး ၁၉၂၈ ခုနှစ် တက္ကသိုလ် နှစ်လည်မဂ္ဂဇင်းတွင် ပထမဆုံး ပုံနှိပ်ဖော်ပြခံခဲ့ရသည်။
ကျောင်းချစ်ဟူသော ကလောင်ဖြင့် ရေးသားခဲ့သည်။
အရေးအဖွဲ့ ၊ စိတ်ကူးစိတ်သန်း ဆန်းသစ်မှုကြောင့် လူအများ၏ စိတ်ဝင်စားခြင်းကို ခံရသည်။
ခေတ်ဆန်းမြန်မာစာသည် ပိတောက်ပန်းမှ ဆင်းသက်သည်ဟုပင် သတ်မှတ်ခြင်း ခံခဲ့ရသည်။
ကဗျာစာသား မခူးချင်စမ်းပါနဲ့ နှစ်ဆန်းခါတော်မီမို့ ဇမ္ဗော်ရည် ပြေပြေလိမ်းကာပါ့ ခပ်သိမ်းနယ်စုံစုံသို့ ပွင့်ငုံကို လင့်ကုန်ကြတော့လို့ ခေါင်းကြွကာ ဆာဝေဝေနဲ့ သူလည်းလေ လောကီသားလိုပါ့ ကြွားချင်လှပေလိမ့်မယ်။
တသိန်တင့်ပါဘိ တိမ်မြင့်ရီပြာပြာက ကြည်သာသာ ပွင့်လေအဖြူးတွင်ဖြင့် တီတာတာ ပွင့်ရွှေဖူးငယ်တို့ လည်ယှက်ကာ ဘယ်ညာလူးလေတော့ သူတို့လို ဘယ်သူမြူးနိုင်ပါ့ ထူးပါဘိတယ်။
တဝါဝါ ဆင်သင်္ကန်းရယ်က ကမ္ဘာမှာ ဘဝင်ချမ်းစေတဲ့ သာသနာ ရွှင်ရွှင်လန်းအောင်လို့ တမင်မှန်းကာပါ့ သတိဆွယ် ရည်ရွယ်တော့သလား။
ခူးပါနဲ့ကွယ် ပွင့်ဖူးမှာ အဝါခြယ်၍ မာလာအလယ်မှာ နွှဲချင်တဲ့ နှလုံးရယ်ကြောင့် နှစ်ဆုံးကုန် အတာဝင်သို့ မာန်အင်ကို ဉာဏ်ဆင်မွေးကာပါ့ အရေးအခါသာမှ ခမျာမှာ တဂုဏ်ဆန်းရတယ် ပန်းပိတောက်များ။
ဧမာနွေလ နှစ်ခြင်း ဘုရားကျောင်းသည် ရန်ကုန်မြို့လယ်၊ မဟာဗန္ဓုလလမ်းနှင့် မဟာဗန္ဓုလပန်းခြံလမ်းထောင့်၊ မြို့တော်ခန်းမနှင့် မျက်နှာချင်းဆိုင်တွင် တည်ရှိသည်။
အဆိုပါဘုရားကျောင်းသည် ရန်ကုန်မြို့ရှိ ရှေးအကျဆုံးသော ခရစ်ယာန်နှစ်ခြင်းဘုရားကျောင်းများမှ တစ်ခုဖြစ်သည်။
သမိုင်းကြောင်း ဧမာနွေလ ဘုရားကျောင်းကို အမေရိကန်သာသနာပြုအဖွဲ့မှ ၁၈၈၅ ခုနှစ်တွင် တည်ဆောက်ခဲ့ပြီး ဒုတိယကမ္ဘာစစ်ကြီးအတွင်း ပျက်စီးခဲ့ရာ ၁၉၅၂ ခုနှစ်တွင် ပြန်လည်တည်ဆောက်ခဲ့သည်။
၁၉၆၅ မတိုင်ခင်အထိ ဘုရားကျောင်း၏ သင်းအုပ်ဆရာကို အမေရိကန်နှစ်ခြင်းခရစ်ယာန် အပြည်ပြည်ဆိုင်ရာ သာသနာပြုအဖွဲ့( American Baptist International Ministries)မှ စေလွတ်ခဲ့ခြင်းဖြစ်သည်။
ယခင်က ထိုအသင်းကို အမေရိကန်နှစ်ခြင်းခရစ်ယာန် နိုင်ငံရပ်ခြား သာသနာပြုအသိုင်းအဝန်း(American Baptist Foreign Mission Society)ဟု ခေါ်ကြသည်။
ထိုသာသနာပြုအဖွဲ့၏ ဦးဆောင်ပုဂ္ဂိုလ်တစ်ဦးဖြစ်သော အဒိုနီရမ် ယုဒသန်သည် မြန်မာနိုင်ငံတွင် ၁၈၁၃ ခုနှစ်မှ ကွယ်လွန်ချိန် ၁၈၅၀ ခုနှစ်အထိ နေထိုင်သွားခဲ့သည်။
ယခုအခါ ဘုရားကျောင်းသည် ရန်ကုန်မြို့တော် စည်ပင်သာယာရေးကော်မတီမှ သတ်မှတ်သော ရန်ကုန်မြို့ပြအမွေအနှစ်စာရင်းတွင် ပါဝင်ခဲ့သည်။
၁၉၆၀ ခုနှစ်များဆီတွင် ဘုရားကျောင်းတွင် ဝတ်ပြုသူပရိသတ် ၉၀ ရာနှုန်းကျော်သည် မြန်မာလူမျိုးများဖြစ်ပြီး ထိုအထဲတွင် အင်္ဂလိပ်-မြန်မာနှင့် အင်္ဂလိပ်-အိန္ဒိယ လူမျိုးအချို့လည်း ပါဝင်ခဲ့သည်။
လက်ရှိတွင် အင်္ဂလိပ်/မြန်မာ/ကရင်/တေလဂူ/တရုတ်/လီဆူ/ရှမ်း ဘာသာ(၇) မျိုးဖြင့် ဝတ်ပြုလျက်ရှိသည်။
အထက်ပင်မဆောင် - ၆ခွဲ မှ ၇ခွဲ ( အရုဏ်ဦးဝတ်ပြုခြင်း)/ ၈ခွဲ မှ ၉ခွဲ အင်္ဂလိပ်အသင်းတော်/ ၁၀ နာရီမှ ၁၁ နာရီ ကရင်အသင်းတော်/ ၁၁ခွဲမှ ၁၂ခွဲ တေလဂူအသင်းတော်/ ၁နာရီမှ ၂နာရီ တရုတ်အသင်းတော်/၄နာရီ မှ ၆နာရီအထိ မြန်မာအသင်းတော်တို့ ဝတ်ပြုကြသည်။
အောက်ထပ်ဝတ်ပြုဆောင်တွင် ၉ခွဲမှ ၁၁ နာရီ လီဆူအသင်းတော်/ ၁၁ခွဲမှ ၁၂ခွဲ ရှမ်းအသင်းတော်/ ၁ခွဲမှ ၂ခွဲ လူငယ်ဝတ်ပြုခြင်း တို့ ရှိသည်။
နံနက်တိုင်း ၆ခွဲမှ ၇ခွဲအထိ အရုဏ်ဦး ဝတ်ပြုခြင်းနှင့် ပွဲတော်မင်္ဂလာ ရှိသည်။
လတ်တလော နိုင်ငံရေးအခြေအနေများနှင့် ကိုဗစ် (၁၉) ရောဂါသတ်မှတ်ချက်များကြောင့် ဝတ်ပြုခြင်းများကို ယာယီကန့်သတ်ထားပြီး ဗမာဝတ်ပြုခြင်းနှင့် English ဝတ်ပြုခြင်းများကိုသာ ခွင့်ပြုထားပါသည်။
အပတ်စဉ် စနေ့နေ့ နှင့် တနင်္ဂနွေနေ့ မနက် ၇ နာရီ တွင် အရုဏ်ဦးဝတ်ပြုခြင်း အစီအစဉ် တနင်္ဂနွေနေ့ မနက် ၈ နာရီ ခွဲ အင်္ဂလိပ် ဝတ်ပြုကိုးကွယ်ခြင်း အစီအစဉ်၊ ‌နေ့လယ် ၁ နာရီ ခွဲ တွင် လူငယ်မိဿဟာရ ဝတ်ပြုကိုးကွယ်ခြင်းအစီအစဉ်၊ ညနေ ၃ နာရီ တွင် ဗမာ ဝတ်ပြုကိုးကွယ်ခြင်း အစီအစဉ်များရှိပါသည်။
အခြားဘာသာစကားဝတ်ပြုကိုးကွယ်ခြင်း အစီအစဉ်များရှိပါသည်။
ကြားရက်များတွင် အမျိုးသား မိတ်ဿဟာရ ၊ အမျိုးသမီး မိဿဟာရ နှင့် ဧ / သ တာဝန်ခံများ သင်တန်းလဲ ရှိပါသည်။
အပတ်စဉ် စနေ့ နေ့တိုင်း လူငယ်မိဿဟာရ အဖွဲ့မှ ဘုရားကျောင်းသန့်ရှင်းရေးများ ပြုလုပ်လျက်ရှိပါသည်။
ဘုရားအမှုတော် ထမ်းရွက်နေကြသော သင်းအုပ်ဆရာတော်များ နှင့် တာဝန်ခံများ ၁၉၆၀-၁၉၆၅ ဘရပ်ဒလေ မိုရယ် အာလန် ၁၉၆၅-၁၉၆၇ မသိ ၁၉၆၇-၁၉၉၀ ဂျော့ ပေါဘာ ၁၉၉၀-၂၀၁၃ ဂျွန်ပေါလ် ၂၀၁၃- ယနေ့အထိ Rev.Dr. ဦးယောလ/ Rev.Dr. ခရစ္စတီမောယာ /Rev.Dr. ဆမ်ဆင်ဒင်(၂၀၂၀ တွင် ခေါ်တော်မူခြင်းခံရသည်) အမျိုးသား တာဝန်ခံ - ဆရာဇော်မိုးဝင်း လူငယ်တာဝန်ခံ - ဆရာယောသပ် မြန်မာနိုင်ငံရှိ ဝတ်ပြုရာနေရာများ VirtualTourist ကိုးကား ကဏ္ဍ:ရန်ကုန်မြို့ရှိ အဆောက်အအုံများ ကဏ္ဍ:ရန်ကုန်မြို့ရှိ ရှေးဟောင်းအမွေအနှစ် အဆောက်အအုံများ။
တို့တိုင်းပြည်ကဗျာကို အမျိုးသားစာဆို ဆရာ ဇော်ဂျီ ရေးသားပြီး၊ ၁၉၃၅ ခုနှစ် ဩဂုတ်လထုတ် ကြီးပွားရေးမဂ္ဂဇင်း အတွဲ (၃) အမှတ် (၁၀) တွင် ပုံနှိပ်ဖော်ပြခဲ့သည်။
မြန်မာတို့အား မျိုးချစ်စိတ်ဓာတ် နိုးကြားတက်ကြွေစေလိုသည့် စေတနာဖြင့် ရေးဖွဲ့ထားကြောင်း ထင်ရှားစွာ တွေ့မြင်ရသည်။
ကဗျာစာသား ထလော့မြန်မာ အိုမြန်မာတို့ တို့ရွာတို့မြေ တို့ရွာမြေဝယ် စေတီစပါး များလည်းများ၏ များပါလေလဲ တမွဲမွဲနှင့် ဆင်းရဲကာသာ ကာလကြာလျှင် ယာစကာမျိုး တညှိုးညှိုးနှင့် ပုထိုးမြင့်မောင်း ကျောင်းကြိုကျောင်းကြား လှည့်လည်သွားလျက် မစားလေရ ဝမ်းမဝ၍ ဆွမ်းမျှမတင်နိုင် ရှိမည်တည်း။
ထလော့မြန်မာ အိုမြန်မာတို့ တို့ရွာတို့မြေ တို့ရွာမြေဝယ် ရေချိုသောက်ရန် မြစ်ချောင်းကန်နှင့် သီးနှံချိုပျား များလည်းများ၏ များပါလေလဲ တမွဲမွဲနှင့် ဆင်းရဲကာသာ ကာလကြာလျှင် မြင်သာမြင်ရ မစားရ၍ တောကပြိတ္တာ ဖြစ်မည်တည်း။
ထလော့မြန်မာ မြန်မာထလော့ အားမပျော့နှင့် မလျော့လုံ့လ သူကစ၍ ငါကအားလုံး လက်ရုံးများမြောင် ဉာဏ်များမြောင်နှင့် စွမ်းဆောင်ကြလေ ဆောင်ကြလေလော့ ဤမြေဤရွာ ဘယ်သူ့ရွာလဲ ဤယာစပါး ဘယ်သူ့စပါးလဲ ထားလော့တာဝန် ပွန်လော့လုပ်ငန်း ဉာဏ်ရှေ့ပန်း၍ တစ်ဝမ်းတစ်စိတ် ညီစေသတည်း။
နှိုင်းရသီအိုရီအရ သုံးဖက်မြင် အာကာသအချိန် ကွေးညွတ်ပုံအား နှစ်ဘက်အမြင်ဖြင့် ဖော်ပြထားပုံ နှိုင်းရသီအိုရီ ၂ခုရှိပြီး ယင်းတို့မှာ အိုင်းစတိုင်း၏ ထူးရှားနှိုင်းရသီအိုရီ နှင့် အထွေထွေနှိုင်းရသီအိုရီတို့ဖြစ်သည်။
အထူးနှိုင်းရသီအိုရီသည် ဒြပ်ဆွဲအားမှလွဲ၍ အခြေခံအမှုန်များနှင့် ယင်းတို့၏ ရုပ်ပိုင်းဆိုင်ရာ အပြုအမူများကို လေ့လာသည်။
ယေဘုယျနှိုင်းရသီအိုရီမှာ သဘာဝ၌ တည်ရှိသော ဒြပ်ဆွဲအားနိယာမနှင့် ယင်းတို့၏အားများကို ရှင်းပြပေးသည်။
ယင်းသည် စကြဝဠာဗေဒ၊ နက္ခတ္တဆိုင်ရာနယ်ပယ်နှင့် နက္ခတ္တဗေဒတို့ပါဝင်သည်။
သီအိုရီသည် ၂၀ ရာစုနှစ်မှ နယူတန်၏ မူလဘူထ မက္ကင်းနစ်သီအိုရီမှ ဆင်းသက်လာခြင်းဖြစ်သည်။
ယင်းသည် အာကာသနှင့် အချိန်ကို ပေါင်းစပ်ပေးပြီး ဒြပ်ဆွဲအား၊ အချိန် ချဲထွင်မှု၊ အလျား ကျုံ့မှု စသည်တို့ ပါဝင်သည်။
ရူပဗေဒနယ်ပယ်တွင် နှိုင်းရသီအိုရီသည် အခြေခံအမှုန်နှင့် ယင်းတို့၏ အပြန်အလှန်ဆက်နွယ်မှုများကို သိပ္ပံနည်းကျ မွမ်းမံပေးခဲ့ပြီး အဏုမြူခေတ်ကို ဆန်းသစ်စေခဲ့သည်။
နှိုင်းရသီအိုရီဖြင့် ရုပ်ပိုင်းဆိုင်ရာ စကြဝဠာဗေဒနှင့် နက္ခတ္တရူပဗေဒတို့သည် နယူထရွန်ကြယ်၊ တွင်းနက်နှင့် ဒြပ်ဆွဲအားလှိုင်းကဲ့သို့ ထူးဆန်းသောအရာများကို ကြိုတင်ဟောကိန်းထုတ်နိုင်ခဲ့သည်။
ကိုးကား ကဏ္ဍ:နှိုင်းရရူပဗေဒ ကဏ္ဍ:ခေတ်သစ်ရူပဗေဒ ကဏ္ဍ:ရူပဗေဒ။
အနုပညာရှင် - တစ်ချိန်က နာမည်ကျော်သော အငြိမ့်မင်းသမီး ဖြစ်သည်။
သဘင်ပညာရှင်ကြီး ရွှေဒေါင်းညို၏ တူမ တော်စပ်၍၊ ချစ်ဦးညို ၏ အစ်မဝမ်းကွဲ တော်စပ်သည်။
အဆို အက အလွန် ညက်ညော ပြေပြစ်သည်။
ယခုအခါ အကသင်တန်းကျောင်း ဖွင့်လှစ်၍ အသက်မွေးသည်ဟု သိရသည်။
နယူးကလိယား ရူပဗေဒ သည် အက်တော့မစ် နယူကလိယနှင့် ယင်းတို့၏ ပါဝင်ပစ္စည်း၊ အပြန်အလှန်သက်ရောက်မှုများကို လေ့လာသော ဘာသာရပ်ဖြစ်သည်။
နယူးကလိယား ရူပဗေဒကို အက်တောမစ် ရူပဗေဒနှင့် မရောထွေးသင့်ပေ။
ယင်းကား အက်တမ်တစ်ခုလုံးနှင့် အီလက်ထရွန်များကို လေ့လာသည်။
နယူးကလိယား ရူပဗေဒ၏ လူသိအများဆုံး လုပ်ငန်းသုံးများမှာ နယူးကလိယားစွမ်းအား ထုတ်လုပ်ရေး၊ နယူးကလိယား ဆေးဘက်သုံး၊ နယူးကလိယား လက်နက်၊ ပထဝီဝင်ဘာသာရှိ ရေဒီယိုကာဗွန် ရက်စွဲလိုက်ရှာမှုတို့ဖြစ်ကြသည်။
နယူးကလိယား ရူပဗေဒနှင့် နီးစပ်သော လုပ်ငန်းသုံးမှာ နက္ခတ္တရူပဗေဒဖြစ်ပြီး နက္ခတ္တရူပဗေဒပညာရှင်များအတွက် ကြယ်များကို လေ့လာကြသည်။
အက်တောမစ် ရူပဗေဒ သည် ရူပဗေဒပညာရပ်၏ နယ်ပယ်တစ်ခုဖြစ်ပြီး အက်တမ်၏ နျူကလိယပ်၊ အီလက်ထရွန်များကို သီးခြားလေ့လာသော ဘာသာရပ်ဖြစ်သည်။
အဓိကအားဖြင့် အက်တမ်ရှိ အီလက်ထရွန်များကို အစီစဉ်ချခြင်းနှင့် သက်ဆိုင်သည်။
အက်တောမစ် ရူပဗေဒသည် အဏုမြူစွမ်းအင်၊ အဏုမြူ လက်နက်နှင့် ဆက်နွယ်နိုင်ပြီး စံအင်္ဂလိပ်ဘာသာစကားတွင် အက်တောမစ် နှင့် နယူးကလိယား ဟူသောဝေါဟာရသည် ဆင်တူသည်။
ရူပဗေဒပညာရှင်များကမူ အက်တောမစ် ရူပဗေဒအား နယူးကလိယပ်နှင့် အီလက်ထရွန်ပါဝင်သည့် အက်တမ်အဖြစ်လည်းကောင်း၊ နယူးကလိယား ရူပဗေဒကိုမူ အက်တော့မစ် နယူးကလိယပ်တစ်ခုတည်းအဖြစ်လည်းကောင်း လေ့လာသည်ဟု ခွဲခြားကြသည်။
ယေဘုယျနှိုင်းရသီအိုရီတွင် ဖြစ်ရပ်မိုးကုတ်စက်ဝိုင်းသည် အာကာသအချိန်၏အလွန်မှ နယ်နမိတ်ဖြစ်ပြီး အပြင်ဘက် လေ့လာသူကို သက်ရောက်ခြင်းမရှိပေ။
လူပြိန်းစကားဖြင့်ဆိုရလျင် ပြန်လမ်းမရှိသောဆုံမှတ် ဟုဆိုနိုင်သည်။
ဥပမာ ယင်းဆုံမှတ်သည် ဒြပ်ဆွဲအား ပြင်းထန်လွန်းပြီး အလင်းတောင် မလွတ်မြောက်နိုင်ပေ။
ဖြစ်ရပ် မိုးကုတ်စက်ဝိုင်းသည် တွင်းနက်များနှင့် လုံးဝသက်ဆိုင်သည်။
အထဲမှ ထုတ်လွှင့်သောအလင်းသည် အပြင်ဘက်လေ့လာသူဆီသို့ မည်သည့်အခါမျှ မရောက်ရှိနိုင်ပေ။
ထို့နည်းအတူ လေ့လာသူဘက်မှ မြင်ရသည့် ဖြစ်ရပ်မိုးကုတ်စက်ဝိုင်းဆီသို့ ချဉ်းကပ်သည့် အရာဝတ္ထုတစ်ခုသည် နှေးကွေးလာပြီး ယင်းဆီသို့ မည်သည့်အခါမျှ မရောက်ရှိသယောင် မြင်ရပေမည်။
အချိန်ကြာလာသည်နှင့် ပုံရိပ်သည် ပိုမိုကာ အနီရောင်သမ်းလာပေမည်။
ဆိုလိုသည်မှာ အရာဝတ္ထုသည် လေ့လာသူဆီမှ အဝေးသို့ရောက်သွားည့်နှင့် လှိုင်းအလျားမှာ ပိုမိုရှည်လျားလာသောကြောင့်ဖြစ်သည်။
ခရီးသွားနေသော အရာဝတ္ထုအတွက်မူ ထူးခြားမှု မရှိပေ။
အမှန်တကယ်တွင် မိုးကုတ်စက်ဝိုင်းအား အချိန်အကန့်သတ်မရှိ ဖြတ်သန်းသွားခြင်းဖြစ်သည်။
ကိုးကား ကဏ္ဍ:နက္ခတ္တ ရူပဗေဒ ကဏ္ဍ:တွင်းနက်များ ကဏ္ဍ:ယေဘုယျနှိုင်းရသီအိုရီ။
ဇင်းကျိုက်မြို့သည် မြန်မာနိုင်ငံ၊ မွန်ပြည်နယ်၊ သထုံခရိုင်၊ ပေါင်မြို့နယ်တွင် ပါဝင်သော မြို့တစ်မြို့ ဖြစ်သည်။
ဇင်းကျိုက်မြို့ရှိ ကျောက်သင်္ဘောအပန်းဖြေစခန်းသို့ အနယ်နယ်အရပ်ရပ်မှ ခရီးသွားများနှင့် နိုင်ငံခြားသားဧည့်သည်များ လာရောက်လည်ပတ်မှု များပြားသည်။
ဓာတ်ပုံများ ကိုးကား Category:မွန်ပြည်နယ်ရှိ မြို့များ။
ကမာဝက်မြို့ ()သည် မြန်မာနိုင်ငံ၊ မွန်ပြည်နယ်၊ မော်လမြိုင်ခရိုင်၊ မုဒုံမြို့နယ်တွင် ပါဝင်သော မြို့တစ်မြို့ ဖြစ်သည်။
အမှုန်ရူပဗေဒ သည် ရူပဗေဒ၏ ဘာသာရပ်အခွဲဖြစ်ပြီး ဒြပ်နှင့် ရောင်ခြည်ဖြာထွက်ခြင်းတို့ပါဝင်သော အမှုန်သဘာဝများကို လေ့လာသည်။
အမှုန်ဆိုသည်မှာ ဖုန်၊ အငွေ့စသည့် အင်မတန်သေးငယ်သော အရာများကို ညွန်းဆိုနိုင်သော်လည်း အမှုန်ရူပဗေဒသည် စစ်ဆေးစမ်းသပ်ရန် အင်မတန်သေးငယ်လွန်းသော အမှုန်များနှင့် ယင်းတို့၏ အပြုအမူများကို လေ့လာခြင်းဖြစ်သည်။
ယခုလက်ရှိ နားလည်ထားသည်မှာ အခြေခံအမှုန်များသည် ကွမ်တမ်စက်ကွင်းဖြင့် နိုးဆွနေကြသည်။
လက်ရှိ အခြေခံအမှုန်နှင့် စက်ကွင်းများကို ရှင်းပြသည့် သီအိုရီများကို စံနမူနာမော်ဒယ်ဟု ခေါ်ဆိုသည်။
ခေတ်သစ် အမှုန်ရူပဗေဒသည် ဟစ်ဒ် ဘိုဆွန်ကဲ့သို့သော အသစ်လွင်ဆုံး အမှုန်များမှသည် အဟောင်းဆုံး စက်ကွင်းအားဖြစ်သည့် ဒြပ်ဆွဲအားများအထိ လေ့လာကြသည်။
သုဝဏ္ဏဝတီမြို့သည် မြန်မာနိုင်ငံ၊ မွန်ပြည်နယ်၊ သထုံခရိုင်၊ သထုံမြို့နယ်တွင် ပါဝင်သော မြို့တစ်မြို့ ဖြစ်သည်။
ယခင်​ ကျိုက္ကော်ကျေးရွာအုပ်စု၊ သိမ်ဆိပ်ကျေးရွာအုပ်စု၊ နှင့်​ တောင်ကြားကျေးရွာအုပ်စုများကို စုစည်း၍ ဖွဲ့စည်းခဲ့ခြင်းဖြစ်သည်။
အမှုန်ရူပဗေဒတွင် ဟဒ်ရွန် (hadron) သည် နျူကလီးယား အားအပြင်းကြောင့် ကွာ့ခ်တို့က စုပေါင်းလျက် တစ်ခုတည်းသော အမှုန်အလား သွားလာတည်ရှိနေသည့် ရလဒ်အမှုန်များ ဖြစ်သည်။
ဟဒရွန်များကို အုပ်စု ၂ ခုအဖြစ် ပိုင်းခြားသည်။
ကွာ့ခ်အရေအတွက် မကိန်းဖြင့် စုဖွဲ့ထားသော ဘက်ရီယွန်၊ ကွာ့ခ်အရေအတွက် စုံကိန်းဖြင့် စုဖွဲ့ထားသော မေဇွန် တို့ ဖြစ်သည်။
ပရိုတွန်နှင့် နျူထရွန်တို့သည် ဘက်ရီယွန်၏ နမူနာများဖြစ်ကြပြီး ပိုင်ယွန်များသည် မေဇွန်၏ နမူနာများဖြစ်သည်။
မကြာသေးခင်က valence quark ၃ ခုထက်ပိုသော ဟဒရွန်များကို တွေ့ရှိခဲ့သည်။
tetraquark အခြေနေရှိ Z(4430)− ဟူသော exotic meson အား ၂၀၀၇ ခုနှစ်တွင် Belle စမ်းသပ်ခန်း၌ ရှာဖွေတွေ့ရှိခဲ့သည်။
ယင်းအား ၂၀၁၄ ခုနှစ်တွင် ပဲ့တင်သံအဖြစ် LHCb စမ်းသပ်ခန်းတွင် အတည်ပြုပေးခဲ့သည်။
LHCb collaboration (2014): Observation of the resonant character of the Z(4430)− state pentaquark ၂ ခုအခြေနေရှိ exotic baryon များဖြစ်ကြသော နှင့် တို့ကို ၂၀၁၅ ခုနှစ်တွင် LHCb ၌ ရှာဖွေတွေ့ရှိခဲ့သည်။
အခြား exotic ဟဒရွန်များလည်း ရှိနိုင်သေးသည်။
ဟဒရွန်၏ ပရိုတွန်များသည် တည်ငြိမ်သည်၊ အက်တောမစ် နျူကလိယပ်များဖြင့် ချုပ်နှောင်ထားသော နျူထရွန်များလည်း တည်ငြိမ်ကြသည်။
အခြားသော ဟဒရွန်များမှာ သာမန်အခြေနေ၌ မတည်ငြိမ်ပေ။
လွတ်လပ်သော အီလက်ထရွန်များသည် သက်တမ်းဝက် ၆၁၁ စက္ကန့်တွင် ပြိုကွဲကြသည်။
ငါ့သရောက်မြို့ သည် မြန်မာနိုင်ငံ၊ မန္တလေးတိုင်းဒေသကြီး၊ ညောင်ဦးခရိုင်၊ ညောင်ဦးမြို့နယ်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
ညောင်ဦးလေဆိပ် မြောက်ဘက်လမ်းအတိုင်း အရှေ့တောင်ယွန်းယွန်းသွားသော မြေလမ်းကလေးအတိုင်း သွားရသည်။
ပုဂံမြို့မှ ဆိုလျှင် တစ်ယူဇနာ(တစ်ဆယ့်နှစ်မိုင်ကျော်ကျော်) ဝေးသည်။
မြောက်ဘက် ဧရာဝတီမြစ်၊ တောင်ဘက် ပုပ္ပါးတောင်ကြား သဲချောင်းများဆုံရာအရပ်တွင် တည်ရှိသည်။
ငါ့သရောက်ဒေသသည် ညောင်ဦးမြို့နယ်၊ ကျောက်ပန်းတောင်းမြို့နယ်နှင့် တောင်သာမြို့နယ် သုံးမြို့နယ်တို့ ဆုံရာ ြတိဂံနယ်မြေဒေသလည်းဖြစ်၏။
ငါ့သရောက်ဒေသကို တကူးတကသွားမှသာ ရောက်နိုင်သော ဒေသတစ်ခုလည်းဖြစ်သည်။
ပုဂံခေတ်ကတည်းက မြို့ ငါ့သရောက်မြို့သည် ပုဂံခေတ် ကျစွာမင်းလက်ထက် ငလှသင်မောင်နှံ ကျောက်စာ၊ ဥဇ္ဇနာမင်းလက်ထက် သီခင်စစ်ဗိုလ်ကျောက်စာနှင့် ပုဂံမြို့ ၁၁၆၄-ခု စစ်တမ်းအထောက်အထားတို့အရ ပုဂံခေတ်ကတည်းကပင် ငါ့သရောက်မြို့၊ ရွှေတောင်မြို့၊ တောင်ဇင်းမြို့၊ စဉ့်ကူမြို့နှင့် ရွာသာမြို့ ဟူသော မြို့ရံငါးမြို့တွင် ပါဝင်သော မြို့တစ်မြို့ ဖြစ်သည်။
အမည်အမျိုးမျိုး ငါ့သရောက်ဒေသကို ငါ့သားရောက် ဟုလည်းကောင်း၊ ငါ့သရောက်ဟုလည်းကောင်း၊ ငါ့တာရောက်ဟုလည်းကောင်း၊ ငသုန်ရောက်ဟုလည်းကောင်း၊ ငသရောက်ဟုလည်းကောင်း ရှေးခေတ်ကတည်းက ယနေ့ခေတ်အထိ အနက်အဓိပ္ပာယ်၊ အယူအဆအမျိုးမျိုးတို့ဖြင့် သတ်မှတ်ခေါ်ဆိုလျက် ရှိသည်။
ယခုအခါ ပြည်ထဲရေးဝန်ကြီးဌာနက အသိအမှတ်ပြုထားသည့် မြို့ရွာစာရင်းအတိုင်း ငါ့သရောက်ဟု သတ်မှတ်ခေါ်ဆိုကြသည်။
တော်လှန်ရေး သူရဲကောင်းများ မြန်မာနိုင်ငံ တစ်ခုလုံး နယ်ချဲ့အင်္ဂလိပ်လက်အောက် ကျရောက်ထဲ့စဉ်က ၁၈၈၇-ခုနှစ်အထိ ငါ့သရောက်ဒေသသည် ပုဂံစီရင်စုအတွင်းရှိ ဒေသတစ်ခုဖြစ်သည်။
ထိုနယ်မြေဒေသမှ နယ်ချဲ့အင်္ဂလိပ်တို့ကို တော်လှန်တိုက်ခိုက်ခဲ့သော ဗိုလ်ချိုကို "'ပုဂံဗိုလ်ချို"'ဟု အမည်တပ်ခေါ်ဆိုခဲ့ဟန်ရှိသည်။
ပုဂံဗိုလ်ချိုသည် နယ်ချဲ့တော်လှန်ရေး လုပ်ငန်းများကို ပြောက်ကျားစနစ်ဖြင့် အရှိန်မြင့် ဆောင်ရွက်ခဲ့သဖြင့် နယ်ချဲ့တို့သည် ၁၈၈၈-ခုနှစ်တွင် ပုဂံစီရင်စုကို ဖျက်သိမ်း၍ ငါ့သရောက်ဒေသကို မြင်းခြံစီရင်စုထဲသို့ ထည့်သွင်းခဲ့သည်။
ပုဂံဗိုလ်ချိုသည် အေဒီ ၁၈၈၆-ခုနှစ်မှ ၁၈၉၅-ခုနှစ်အထိ ဆယ်နှစ်နီးပါး နယ်ချဲ့တို့ကို ပြောက်ကျား စနစ်ဖြင့် တော်လှန်တိုက်ခိုက်ခဲ့ပြီး အင်အားနည်းပါးလာခဲ့သည်။
ပုဂံဗိုလ်ချို၊ သားဗိုလ်ဖိုးဆင်၊ ဗိုလ်ဖိုးဝင်တို့သည် ဧရာဝတီမြစ်ကို ဖြတ်ကူးပြီး ယော၊ ဆောနယ်ရှိ တော်လှန်ရေးအင်အားစုများနှင့် ပူးပေါင်းတော်လှန်တိုက်ခိုက်ရန် ပုဂံသီရိပစ္စယာ ဂူပြောက်ဘုရားအတွင်း ခေတ္တစခန်းချနားနေစဉ် သစ္စာဖောက်အမျိုးယုတ်၊ ပုဆိန်ရိုးလောက်ကောင်တို့၏ သတင်းပေးမှုကြောင့် (၃၀-၆-၁၈၉၅) ရက်နေ့တွင် ဖမ်းဆီးခြင်း ခံရသည်။
နယ်ချဲ့အင်္ဂလိပ်တို့သည် ပုဂံဗိုလ်ချို သားအဖ သုံးဦးတို့အား ငါ့သရောက်မြို့ရှိ မြနန္ဒာကန်တော်ကြီးကုန်းတွင် ကြိုးစင်ဆောက်၍ ကြိုးပေး ကွပ်မျက်ခဲ့သည်။
နယ်ချဲ့အင်္ဂလိပ်တို့သည် ငါ့သရောက် နယ်သူနယ်သားတို့အား နောက်နောင်တွင် ယင်းတို့ကို ပုန်ကန်တော်လှန်မှု မပြုလုပ်ဝံ့စေရန် ရည်ရွယ်လျက် ပုဂံဗိုလ်ချိုတို့ သားအဖသုံးဦး ကြိုးပေးကွပ်မျက်မှုကို (မပျက်မကွက်) လာရောက်ကြည့်ရှုစေခဲ့သည်။
ငါ့သရောက်ဒေသသည် မြန်မာနိုင်ငံ လွတ်လပ်ရေးရပြီးကာလမှ ယနေ့အချိန်ထိ မြန်မာပြည် နယ်စွန်နယ်ဖျား ဒေသများ ကဲ့သို့ပင် ဖွံ့ဖြိုးတိုးတက်မှု အလွန် နှောင့်နှေးနောက်ကျသော ဒေသတစ်ခုဖြစ်သည်။
မြန်မာပြည်အလယ်ပိုင်း မိုးခေါင်ရေရှား ဒေသတွင် ပါဝင်သော မိုးအနည်းဆုံးနှင့် အခြောက်သွေ့ဆုံးဒေသ တစ်ခုလည်း ဖြစ်သည်။
အောင်တင်ဝင်း (ငါ့သရောက်) ရေး ဗိုလ်ချိုမှသည် များဇာနည်သို့ ၊ ၂၀၁၂၊ စာ-၄ ကိုးကား Category:မန္တလေးတိုင်းဒေသကြီးရှိ မြို့များ။
ပုသိမ်ကြီးမြို့ သည် မြန်မာနိုင်ငံ၊ မန္တလေးတိုင်းဒေသကြီး၊ အောင်မြေသာစံခရိုင်၊ ပုသိမ်ကြီးမြို့နယ်၏ ရုံးစိုက်မြို့ ဖြစ်သည်။
right|300px|thumb|A map of the Superclusters and void nearest to Earth မဟာဂလက်ဆီ အစုအပြုံ () သည် ကြီးမားသော ဂလက်ဆီအပြွတ်အအုံ သို့မဟုတ် ဂလက်ဆီအုပ်စုဖြစ်ပြီး ယင်းသည် မဟာစကြဝဠာ၏ လေ့လာနိုင်သော စကြဝဠာထဲတွင် တွေ့ရလေ့ရှိသည်။
နဂါးငွေ့တန်း ဂယ်လက်ဆီသည် ဂလက်ဆီအပြွတ်အအုံ ၅၄ ခုပါဝင်သော Local Group ၏အစိတ်အပိုင်းဖြစ်ပြီး ယင်းသည် Laniakea Supercluster သို့ပြောင်းသွားသည်။
Earth's new address: 'Solar System, Milky Way, Laniakea' / Nature ယင်း supercluster သည် အကျယ်အားဖြင့် အလင်းနှစ် ၅၀၀ မီလီယံရှိပြီး Local Group မှာ အလင်းနှစ် ၁၀ မီလီယံရှိသည်။
လေ့လာနိုင်သော စကြဝဠာရှိ supercluster အရေအတွက်မှာ ၁၀ မီလီယံရှိသည်ဟု တွက်ချက်ထားသည်။
ဂလက်ဆီများသည် ကြုံရာကျပန်းအစား အပြွတ်အအုံများ (clusters) အဖြစ် ဖွဲ့တည်ကြသည်။
ဂလက်ဆီ အပြွတ်အအုံများသည်လည်း မဟာဂလက်ဆီ အပြွတ်အအုံများ (superclusters) အဖြစ် ဖွဲ့တည်ကြသည်။
ယေဘုယျအားဖြင့် supercluster များတွင် အလင်းနှစ် ၁၅၀ မီလီယံကျယ်သော cluster ပေါင်း ဒါဇင်ချီကာဖြင့် တည်ရှိသည်။
cluster များနှင့် မတူသည်မှာ supercluster များသည် ဒြပ်ဆွဲအားဖြင့် ချုပ်နှောင်ထားခြင်းမရှိပေ။
အဖော် cluster များသည် ဟာဘယ်၏ နိယာမအရ အချင်းချင်း ဝေးရာသို့ ထွက်သွားလေ့ရှိသည်။
နဂါးငွေ့တန်းသည် Local Group အတွင်းတည်ရှိပြီး ယင်းသည် အင်အားနည်းကာ ပုံစံအတည်တကျမရှိသော ဂလက်ဆီ အပြွတ်အအုံဖြစ်သည်။
အင်အားနည်းသော cluster များသည် ဂလက်ဆီအနည်းမျှသာပါဝင်ပြီး အင်အားကြီးသော cluster များမှာမူ ရာထောင်ချီ၍ တည်ရှိကြသည်။
Local Group သည် Local Supercluster (Virgo Supercluster ဟုလည်းသိထား) အနီးတွင် တည်ရှိပြီး ယင်း၏အချင်းသည် အလင်းနှစ် ၁၀၀ မီလီယံ ရှိသည်။
Local Supercluster တွင် နေ၏ထုထည်ပေါင်း ၁၀၁၅ ဆ ရှိလေသည်။
လေ့လာနိုင်သောစကြဝဠာရှိ အကြီးဆုံး မဟာဂလက်ဆီအပြွတ်အအုံမှာ Great Attractor ဖြစ်ပြီး ဒြပ်ဆွဲအားမှာကြီးမားလှသဖြင့် နဂါးငွေ့တန်းပါဝင်သည့် Local Supercluster သည် ယင်းဆီသို့ တစ်စက္ကန့်လျင် ကီလိုမီတာရာချီနှုန်းဖြင့် ရွေ့လျက်ရှိသည်။
Local စကြဝဠာ၏အပြင်ဘက် အကြီးဆုံး supercluster မှာ Perseus-Pegasus ဂလက်ဆီ filament ဖြစ်သည်။
ယင်းတွင် Perseus supercluster တည်ရှိပြီး အကျယ်အားဖြင့် အလင်းနှစ် ဘီလီယံချီကာ ကျယ်ဝန်းပြီး စကြဝဠာ၏ အကြီးဆုံး တည်ဆောက်ပုံအဖြစ် တည်ရှိလျက်ရှိသည်။
ကမ်းထောင့်ကြီးမြို့သည် မြန်မာနိုင်ငံ၊ ရခိုင်ပြည်နယ်၊ မြောက်ဦးခရိုင်၊ မြေပုံမြို့နယ်တွင် ပါဝင်သည့် မြို့တစ်မြို့ဖြစ်သည်။